Տրոպիկամիդ

Տրոպիկամիդ, վաճառքային անունն է նաև Միդրիացիլ, դեղորայք, որն օգտագործվում է միդրիազ առաջացնելու համար, ինչն անհրաժեշտ է աչքը դիտելու համար։ Հատկապես այն օգտագործվում է ակնահատակը դիտելու համար։ Այն օգտագործվում է աչքի կաթիլների տեսքով։ Ազդեցությունը առաջանում է օգտագործումից 40 րոպե հետո և տևում է մինչև 1 օր։

Հաճախակի կողմնակի ազդեցություններից են տեսողության խանգարումը, բարձրացած ներակնային ճնշումը և լուսազգայնությունը ։ Այլ հազվադեպ, բայց ծանր ազդեցություն է փսիխոզը, հատկապես երեխաների մոտ։ Դեռ անհայտ է հղիների կողմից օգտագործելու դեպքում անվտանգ լինելը։ Տրոպիկամիդը հակախոլիներգիկ բուժման հակամուսկարինային մասն է։ Այն դարձնում է աչքի մկանները անընկալ նյարդային ազդակների նկատմամբ։

Տրոպիկամիդը թույլ է տրվել օգտագործել ԱՄՆ-ում 1960 թվականին։ Այն ԱՀԿ-ի հիմնական դեղերի ցուցակում է որպես ամենաանվտանգ և արդյունավետ դեղամիջոցներից մեկը։ Արժեքը զարգացող երկրներում մոտ 4,19$-4,55$ է 15մլ սրվակի համար։ ԱՄՆ-ում բուժման կուրսը արժի 25$-ից քիչ։

Բժշկական կիրառում

Տրոպիկամիդը հակամուսկարինային դեղամիջոց է, որը առաջացնում է կարճատև միդրիազ (բբի լայնացում) և ցիկլոպլեգիա՝ աչքի կաթիլի տեսքով կիառվելու դեպքում։ Այն օգտագործում են ոսպնյակը, ծիածանաթաղանթը և ապակենման մարմինը ավելի լավ տեսանելի դարձնելու համար։ Իր կարճ ազդեցության շնորհիվ (4–8 ժամ) այն օգտագործվում է ակնահատակը դիտելու համար, բայց կարող է օգտագործվել նաև աչքի վիրահատություններից առաջ։ Կաթիլները օգտագործվում են նաև ուվեիտը բուժելու նպատակով՝ իջեցնելով սինեխիաների ռիսկը և թուլացնելով աչքի առաջային խցիկի բորբոքումը։

Տրոպիկամիդը օգագործվում է p-հիդրօքսիամֆետամինի հետ (վաճառքային անունը՝ Պարեմիդ), որը սիմպատոխթանիչ է։ Սիմպատոխթանիչը ուղղակիորեն խթանում է ծիածանաթաղանթը լայնացնող մկանը և այն նկատելիորեն լայնանում է։ ԱՄՆ-ում տրոպիկամիդի հետ որպես սիմպատոխթանիչ օգտագործվում է 2,5%-անոց ֆենիլէֆրինի հիդրոքլորիդի լուծույթ (Վաճառքային անունը ԱԿ-Դիլէյթ ):

Կողմնակի ազդեցություններ
Տրոպիկամիդը մեծ մաս մարդկանց մոտ բարձրացնում է ներակնային ճնշումը։ Այն կարող է առաջացնել աչքի կարմրություն կամ կոնյուկտիվիտ (եղջերաթաղանթի բորբոքում) և աղոտ տեսողություն (պետք է հետևել հիվանդին, նա կարող է մեքենա վարել միայն դեղի ազդեցությունը վերանալու դեպքում)։ Տրոպիկամիդը հազվադեպ կարող է առաջացնել գլաուկոմայի սրացում։ Սա հաճախ հանդիպում է աչքի նեղացած առաջային խցիկով մարդկանց մոտ։

Տրոպիկամիդը ավելի նախընտրելի է քան ատրոպինը, քանզի ատրոպինը ունի երկար կիսատրոհման պարբերություն, առաջացնում է երկարատև միդրիազ և տեսողության աղավաղում մինչև 1 շաբաթ։ Ատրոպինը մեծ քանակներով օգտագործվելու դեպքում կարող է լինել մահացու և մեծահասակների և երեխաների համար։

Տրոպիկամիդի համակարգային կողմնակի ազդեցությունները շատ հազվադեպ են։

Անօրինական կիրառում
Ըստ եվրոպական հանձնաժողովի կողմից ֆինանսավորվող ReDNet նախագծի, Ռուսաստանում տրոպիկամիդը օգտագործում են ներերակային, որպես ոչ թանկ թմրամիջոց։ Այն հաճախ խառնում են հերոինի, մեթադոնի և այլ օփիոիդ դեղերի հետ՝ նրանց ազդեցությունը ուժեղացնելու նպատակով, երբ օգտագործվում են ներերակային։

Ստերեոքիմիա
Տրոպիկամիդը ունի քիրալ կենտրոն և երկու էնանթիոմերներ։ Բուժական նպատակով օգտագործվողները ռացեմատներ են։

Ծանոթագրություններ

Արտաքին հղումներ 
 
 

Դեղաբանական գիտություններ
Առողջապահության համաշխարհային կազմակերպության հիմնական դեղեր
Պիրիդիններ
Կարբոնային թթուների ամիդներ